22.11.2022
SK
Úradný vestník Európskej únie
L 302/81
3.3.5.
V prípade ožiarenia zadnej časti vozidla sa referenčný bod stanoví podľa bodov 3.3.1 až 3.3.4.
Vozidlo sa potom postaví tak, aby bolo čelnou stranou odvrátené od antény a umiestnené tak, akoby bolo otočené horizontálne o 180o okolo svojho stredu, takže vzdialenosť medzi anténou a najbližšou vonkajšou častou karosérie vozidla zostáva rovnaká.
Uvedené je znázornené na obrázku 3 v doplnku 1 k tejto prílohe.
4.
Požiadavky na skúšky
4.1.
Frekvenčný rozsah, čas zotrvania, polarizácia
Vozidlo sa vystaví elektromagnetickému žiareniu vo frekvenčných rozsahoch 20 až 2000 MHz pri vertikálnej polarizácii.
Modulácia skúšobného signálu musí byť:
a) AM (amplitúdová modulácia), pri modulácii 1 kHz a 80 % hĺbke modulácie vo frekvenčnom rozsahu 20 až 800 MHz, a b) PM (fázová modulácia), čas t na 577 μs, perióda 4600 μs vo frekvenčnom rozsahu 800 – 2000 MHz,
ak sa technická služba a výrobca vozidla nedohodnú inak.
Veľkosť frekvenčného kroku a čas zotrvania sa zvolia podľa normy ISO 11451-1.
4.1.1.
Technická služba vykoná skúšku v intervaloch špecifikovaných v norme ISO 11451-1 v celom frekvenčnom rozsahu 20 až 2000 MHz.
Alternatívne, ak výrobca poskytne údaje z merania v celom frekvenčnom pásme, ktoré pochádzajú zo skúšob­ ného laboratória akreditovaného podľa uplatniteľných častí ISO 17025 a uznaného schvaľovacím úradom, technická služba môže zvoliť menší počet ustálených frekvencií v pásme, napr.
27, 45, 65, 90, 120, 150, 190, 230, 280, 380, 450, 600, 750, 900, 1300 a 1800 MHz, aby sa potvrdilo, že vozidlo spĺňa požiadavky tejto prílohy.
Ak vozidlo neprejde skúškou stanovenou v tejto prílohe, treba overiť, či k nesplneniu došlo za príslušných skúšobných podmienok, a nie v dôsledku generovania nekontrolovaných polí.
5.
Generovanie požadovanej intenzity poľa
5.1.
Skúšobná metodika
5.1.1.
Na vytvorenie podmienok skúšobného poľa sa použije substitučná metóda podľa normy ISO 11451-1.
5.1.2.
Kalibrácia Pre systémy prenosového vedenia (TLS) sa použije jedna sonda poľa v referenčnom bode zariadenia.
Pre antény sa použijú štyri sondy poľa v referenčnej osi vozidla.